NYT TUNTUU PAREMMALTA. ROHKAISUN VOIMA 1/2
Kuvittele, millainen maailma olisi, jos ymmärtäisimme rohkaisun voiman.
Älä ikinä aliarvioi sanojesi voimaa.
Kuvittele, että ottaisimme vastuun rohkaisun jakamisesta ympärillemme.
Rohkaisun ja lohdutuksen avulla voi päästä pitkälle.
Ymmärrätkö, miten paljon rohkaisusi voi vaikuttaa jonkun elämään?
Kuten varmaan arvasitkin, puhun tänään rohkaisun voimasta.
Saarnan nimi on: "Nyt tuntuu paremmalta".
Elämä on enemmän kuin tunteet, mutta monet ovat masentuneita.
Rukoilen, että tämä puheeni tuo sinulle uutta elämää.
Tämän saarnan nimi on: "Nyt tuntuu paremmalta".
Se kertoo rohkaisun voimasta.
Tiedättekö, että tässäkin salissa, jossa kaikki näyttävät niin iloisilta, -
on paljon ihmisiä, jotka ovat masentuneita ja lannistuneita?
Joitakin ehkä masentavat perheeseen tai lapsiin liittyvät asiat, -
joillakin taas voi olla ongelmia työn tai ihmissuhteiden kanssa.
Ihmissuhteet voivat joskus musertaa meidät -
tai jopa särkeä sydämemme.
Tämä voi tuntua yllättävältä, koska meitä pidetään iloisena joukkona.
Iloista ylistystämme katsoessaan moni saattaakin kuvitella olevansa ainut, -
joka on onneton täällä.
Vakuutan sinulle, että et ole paikan ainoa onneton ihminen.
Täällä on monia, jotka kohtaavat elämässä pahoja vastoinkäymisiä.
Viimeksi puhuin kiitollisuudesta, -
ja sen pohjalta aloin puhua vähän myös rohkaisusta.
Raamattu puhuu paljon rohkaisusta ja sen tärkeydestä.
Se sanoo, että voimme rohkaista itseämme ja muita Herrassa.
Aluksi haluan muistuttaa teitä Jobin sanoista.
Jobilla oli niin sanottuja lohduttajia tai rohkaisijoita.
Raamatussa "rohkaisu" ja "lohdutus" ovat sama sana.
Jobin rohkaisijat eivät kuitenkaan olleet hyviä rohkaisemaan.
Isä, kiitän Sanasi voimasta ja siitä, että se tuo ihmisille elämää.
Rukoilen, että läsnäolosi, ylistys tai jonkun heidän kohtaamansa -
ihmisen sanat voivat rohkaista heitä.
Rukoilen, Herra, Jeesuksen nimessä, että Sanasi, Jumalan sana, -
voisi tuoda ihmisille elämää ja toivoa.
Jeesuksen nimessä, aamen. Job 16:2―5.
Job vastasi lohduttajilleen:
"Tuonkaltaista olen kuullut paljon; kurjia lohduttajia olette kaikki.
Eikö tule jo loppu tuulen pieksämisestä..."
Onko elämässäsi joku, joka aina näykkii sinua masentavilla sanoillaan?
Ehkä sinun pitää sanoa hänelle: "Eikö tule jo loppu tuulen pieksämisestä?
Kurjia lohduttajia olette kaikki."
Jae 3: "Eikö tule jo loppu tuulen pieksämisestä, -
vai mikä yllyttää sinua vastaamaan?
Voisinhan minä myös puhua niinkuin tekin, jos te olisitte minun sijassani;
voisin sommitella sanoja teitä vastaan ja ilkkuen nyökytellä teille päätäni, -
rohkaista teitä suullani ja tuottaa huojennusta huulteni lohduttelulla."
Job sanoi, että jos heidän sielunsa olisi murskana -
ja heidän elämänsä murenisi, hän puhuisi rohkaisevia sanoja.
Älä ikinä aliarvioi sanojesi voimaa -
äläkä oleta, etteivät ihmiset tarvitse rohkaisua.
Kaikki tarvitsevat rohkaisua, ja monesti ne, joiden vähiten -
kuvittelemme tarvitsevan rohkaisua, kaipaavat sitä kaikkein kipeimmin.
Rohkaisu valaa ihmisiin lisää rohkeutta.
On ollut hienoa nähdä, kuinka vuosien varrella seurakuntamme -
avainhenkilöt ovat järjestäneet "rohkeusaamiaisia".
Niiden tehtävä on ladata ihmisiin rohkeutta maailmassa, -
joka voi helposti viedä meistä kaiken rohkeuden.
Rohkaisu on rohkeuden lisäämistä, kannustamista ja innostamista.
On totta, että elämä voi usein olla todella lannistavaa.
Monesti maailmassa liikkuessamme oletamme, että kaikilla muillakin -
on käytössään sama rohkaisu kuin meillä kristityillä, muttei heillä ole.
Monissa kodeissa rohkaisu on vähissä.
Ne eivät aina ole täynnä tyhjiä sanoja tai negatiivisuutta, -
vaan niissä vallitsee pelkkä hiljaisuus, kaiken rohkaisun puute.
Pahin tapa osoittaa arvostuksen puutetta eivät ole ilkeät sanat -
vaan halveksiva hiljaisuus, -
se, ettei ihminen rohkaise ja tue toista silloin, kun voisi.
On vain jäätävä hiljaisuus.
Rohkaisu loistaa poissaolollaan valitettavan monilla työpaikoilta.
Meillä uskovilla on kuitenkin täydelliset eväät elää niin, -
että löydämme rohkaisun ja voimme rohkaista muita.
Voimme tehdä niin, koska Jumalamme on lohdutuksen Jumala, -
kaiken rohkaisun Jumala.
Kaiken rohkaisun todellinen lähde on Jumala itse.
Jos seurakunta ei ole rohkaiseva, se siis laiminlyö kutsumuksensa.
Seurakunnan pitäisi olla maailman rohkaisevin paikka.
Olen ottanut tehtäväkseni rukoilla, että kun ihmiset tulevat tänne -
lannistuneina ja masentuneina, he lähtisivät kotiinsa -
kokien olonsa paremmaksi suhteessa Jumalaan, itseensä ja elämäänsä.
Emme halua pumpata ihmisiin rohkaisua väkisin, -
rohkaisun puute vain on huutava.
Kuunnelkaa, mikä aihe toistuu jakeissa 2. Kor. 1:3―4: -
"Kiitetty olkoon meidän Herramme Jeesuksen Kristuksen Jumala ja Isä, -
laupeuden Isä ja kaiken lohdutuksen Jumala, -
joka lohduttaa meitä kaikessa ahdistuksessamme, -
että me sillä lohdutuksella, jolla Jumala meitä itseämme lohduttaa, -
voisimme lohduttaa niitä, jotka kaikkinaisessa ahdistuksessa ovat."
Lohduttaminen mainitaan viidesti, -
ja joka kerta se voitaisiin kääntää myös rohkaisemiseksi.
Siinä sanotaan, että rohkaisun Jumala rohkaisee meitä vaikeina aikoina, -
jotta me voisimme rohkaista muita silloin, kun heillä on vaikeaa.
Näin rohkaisu toimii.
Rohkaisevassa ympäristössä rohkaisu leviää joka suuntaan.
Rohkaisun Jumala rohkaisee meitä, joten meillä ei ole mitään syytä -
olla sitoutumatta rohkaisemaan ihmisiä ympärillämme.
Rohkaisun Jumala on antanut käsiimme sen, -
mitä tarvitsemme, jotta voisimme rohkaista muita.
Jakeessa Snl. 3:27 sanotaan: -
"Älä kiellä tarvitsevalta hyvää, milloin sitä tehdä voit."
Rohkaisu on jotain hyvää, mitä voimme tehdä.
Jotkut ihmiset, jopa kristityt, ovat kuin pokerin pelaajia.
Heillä on pokerinaama, eivätkä he näytä kenellekään, -
mitä heillä on kädessään. Se on surullista.
On surullista, jos et näytä lapsillesi, mitä sinulla on käsissäsi.
Jos et rohkaise heitä, ei sitä tee kukaan muukaan.
Kuvittelemme, että he ylpistyvät, jos rohkaisemme heitä, -
mutta maailma haluaa tuhota heidät, joten täytetään heidät rohkaisulla.
Opetetaan heidät uskomaan, että Jeesuksessa he voivat kaiken.
Toivottavasti lapsesi ajattelevat, että he ovat hyviä lapsia -
ja voivat valloittaa maailman ja läpäistä esteet, -
koska ovat juuri sinun lapsiasi. Rohkaisu.
Ei kitsastella sen kanssa, mitä Jumala on pannut käsiimme.
Job sanoo jakeessa 16:8 niin sanotuista lohduttajistaan, -
että he ovat kukistaneet hänet.
Kuningas Jaakon käännöksessä sama kohta sanotaan näin: -
"Olet täyttänyt minut rypyillä".
Kuinkahan moni täällä kokee olevansa niin lannistunut, -
että hänen otsansakin on rypyssä?
Ainoa asia, jota he niin kipeästi kaipaavat, -
on pieni rohkaisun sana ihmiseltä, jonka sanoilla on heille merkitystä.
Rohkaisun ja lohdutuksen puute kuivattaa ihmisen hengen.
Se voi kirjaimellisesti tuhota heidän sielunsa -
ja uuvuttaa heidät fyysisesti.
Niiden puute siis vaikuttaa niin henkeen, sieluun kuin ruumiiseenkin.
Samoin rohkaisulla voi olla suuri positiivinen vaikutus -
sekä henkeen, sieluun että ruumiiseen.
Gal. 6:9. "Ja kun hyvää teemme, älkäämme lannistuko..."
Tässä puhutaan lannistumisesta hyvän tekemisessä.
"Ja kun hyvää teemme, älkäämme lannistuko, -
sillä me saamme ajan tullen niittää, jos emme väsy."
Saatte niittää, jos ette väsy. Tässä puhutaan ihmisille, -
jotka kokevat olonsa väsyneiksi, lannistuneiksi ja lopen uupuneiksi.
Saatamme olla lannistuneita, mutta jos uskomme, -
että Jumala on kaiken rohkaisun ja lohdutuksen Jumala, -
meidän on ymmärrettävä, ettei se ole lopullista.
Olimmepa kuinka lannistuneita tahansa, Jeesuksen ansiosta -
emme tule jäämään siihen pysyvästi.
Masennuksen siemenistä voi itse asiassa joskus nousta suuri siunaus.
Tiedän ihmisiä tässä salissa ja seurakunnassa, -
jotka menettivät työnsä ja joiden oli pakko käyttää taitojaan -
perustaakseen oman yrityksen.
Jumala siunasi heitä ja antoi heidän yrityksensä menestyä.
Vaikean ja lannistavan tilanteen siemenistä kasvoi -
ihmeellinen siunaus ja rohkaisu. Masennus ei ole pysyvää, -
joten älkää lannistuko hyvän tekemisessä, -
sillä saatte ajan tullen niittää, jos ette väsy.
Väsyminen ja lannistuminen tapahtuu helpommin kuin haluamme myöntää.
Vaikea tilanne vaikuttaa meihin, ja saatamme olla murtumaisillamme.
Koko elämämme ei välttämättä ole luhistumassa, -
mutta emme ehkä jaksa viedä näkyämme eteenpäin innostuneina -
ja tavoitella sitä, mitä Jumala on elämäämme varannut.
Tai ehkä jokin tuntuu nakertavan sieluasi tyhjiin -
ja vievän elämästäsi kaiken ilon. Kuuntele, mitä Raamattu sanoo -
jakeessa 2. Kor. 7:13, koska se on todella voimallista.
Se kertoo rohkaisun ilmapiiristä.
Paavali rohkaisee korinttilaisia, joiden asenne on muuttunut täysin, -
kertomalla heille, kuinka paljon heidän esimerkkinsä rohkaisee häntä.
Sitten hän kertoo, kuinka paljon se rohkaisee hänen ystäväänsä Titusta.
Rohkaisua siellä, täällä ja joka puolella. Juuri näin se toimii.
Jos tuomme rohkaisua ympärillemme, se leviää joka suuntaan.
Se on kaunista, voimallista ja tarttuvaa. 2. Kor. 7:13.
"Sentähden me olemme nyt lohdutetut.
Mutta tämän lohdutuksemme ohessa on meitä vielä paljoa enemmän -
ilahuttanut Tiituksen ilo, -
sillä hänen henkensä on saanut virvoitusta teiltä kaikilta."
Rohkaisusta ja lohdutuksesta seuraa iloa ja virvoitusta. Snl. 17:22: -
"Terveydeksi on iloinen sydän, mutta murtunut mieli kuivuttaa luut."
Rohkaisun puute voi todella kuivattaa ihmisen sisimmän.
Siksi rohkaisen teitä olemaan riippumattomia muiden rohkaisusta, -
sillä meillä on kaikki, mitä tarvitsemme voidaksemme rohkaistua Herrassa.
Meidän ei tarvitse antaa asioiden musertaa henkeämme -
tai kuivattaa luitamme.
Rohkaisun puute voi todella vaikuttaa meihin myös fyysisesti.
Snl. 25:28. "Kuin kaupunki, varustukset hajalla, muuria vailla, -
on mies, joka ei mieltänsä hillitse."
Puhun siitä, millainen kyky rohkaisulla on virvoittaa henkemme.
Jos emme hallitse henkeämme, olemme kun kaupunki ilman muureja.
Entisajan kaupungeissa juuri muurit tekivät niistä valloittamattomia, -
mutta ilman muureja kaupunki oli altis kaikille hyökkäyksille.
Jos emme osaa rohkaista itseämme Jumalan sanan avulla -
emmekä osaa pitää hengestämme huolta, se on kuin tuhottu kaupunki -
vailla suojamuuria.
Toisin sanoen kaikki hyökkäykset lannistavat sitä vain entisestään.
Ollaan siis hyviä rohkaisemaan itseämme Jeesuksen nimessä.
Olen uusi luomus. Olen korkeimman Jumalan lapsi.
Hän rakastaa minua sellaisena kuin olen ja voi käyttää minua.
Voin kaiken Kristuksessa, joka minua vahvistaa, jopa 10 punnerrusta.
Voin... tehdä... kaiken... Kristuksessa, -
joka... antaa... minulle... voimaa!
Aamen!
Uskomatonta, mihin kaikkeen adrenaliini pystyy.
Job sanoi siis jakeissa 16:4―5 -
puhuessaan näille sielunsa tuhoajille: -
"Voisinhan minä myös puhua niinkuin tekin, jos te olisitte minun sijassani;
voisin sommitella sanoja teitä vastaan ja ilkkuen nyökytellä teille päätäni,
rohkaista teitä suullani -
ja tuottaa huojennusta huulteni lohduttelulla."
Hän puhuu lannistavien sanojen vaikutuksesta sieluumme -
ja sanoo, että jos osat olisivat toisin päin, hän ottaisi asiakseen -
rohkaista heitä puheellaan, koska hän tiesi, -
millainen vaikutus lannistavilla sanoilla on.
Meidän on opittava pitämään huolta omasta sielustamme -
ja läheistemme sieluista. Sielu on todellinen minämme, sisimpämme, -
josta ajatuksemme tulevat.
Jos jokin tuhoaa sielumme, se tarkoittaa, -
että ajattelumme romuttuu ja teemme valintoja, -
jotka eivät tuo elämää. Lannistavat sanat vievät meiltä tahdonvoiman.
Rukoilen, että ymmärtäisimme, että Jumala on antanut meille -
mahdollisuuden olla rohkaisijoita. Käytetään se hyväksemme!
Jos lannistumme, saattaa tuntua, että olemme umpikujassa.
Se on valhe, sillä kaiken lohdutuksen Jumala lohduttaa meitä vaikeuksissa.
Hänellä on rohkaisu varattuna meille jopa ahdinkomme keskellä.
Ei siis ole parempaa aikaa etsiä Jumalan rohkaisua kuin silloin, -
kun olet vaikeuksissa, koska Jumala lohduttaa meitä vaikeuksissamme -
ja varustaa meidät niin, että voimme rohkaista muita heidän ahdingossaan.
Näin rohkaisu toimii. Jos luomme rohkaisevan ilmapiirin -
kotonamme, työpaikallamme tai missä ikinä liikummekaan, -
tuo rohkaiseva kulttuuri muuttaa koko elämämme.
Hyvä uutinen on se, että olitpa kuinka lannistunut tahansa, -
se ei ole koskaan pysyvä olotila, jos uskot kaiken rohkaisun Jumalaan.
Siunauksen ja tuoreen rohkaisun siemenet voivat nousta esiin -
mitä lannistavimmista olosuhteista.
Rohkaisu ja rakkaus ovat minulle tärkeitä, -
koska en saanut lapsena kokea niitä.
Olen neljäs lapsi, ja äiti puhui minusta "pikku vahinkonaan".
Kukaan ei valanut minuun uskoa eikä puhunut minulle elämän sanoja.
Olin 30-vuotias, kun minä, mieheni ja tyttäreni pelastuimme yhtä aikaa.
Löysin Raamatun maailman, ja se toimii. Se oli suuri ilmestys.
Luin Raamatusta: "Rohkaiskaa toisianne päivittäin" ja ajattelin: -
"Sen voin tehdä", ja tein niin. Se oli jotain, jonka saatoin tehdä.
Minä ja mieheni mietimme, miten voisimme auttaa tarvitsevia.
Olimme molemmat kokopäivätyössä, mutta pystyimme avaamaan kotimme.
Vuosien varrella monet erilaiset ihmiset ovat asuneet luonamme -
monista eri syistä. Eräs mies oli juuri vapautunut vankilasta, -
eräs tyttö oli tullut vahingossa raskaaksi.
Jotkut olivat menettäneet kumppanin, toisten piti tehdä suuria päätöksiä.
Toivoimme ja rukoilimme vain, että kotimme olisi täynnä mahdollisuuksia.
Halusimme avata uusia ikkunoita ja ovia ja sanoa: "Voisit elää näin" -
tai: "Voit palata kouluun" tai: "Voit saada työpaikan", -
auttaa heitä uskomaan, ettei heidän tarvitse jäädä siihen, missä ovat.
Rohkaisu saa ihmiset muuttumaan, koska se auttaa heitä -
näkemään itsensä ja maailman uudella tavalla.
Emme tiedä, kuinka moni selvisi, -
mutta tiedämme, että lähtiessään he voivat paremmin kuin tullessaan.
Kun luomakunta kaatuu, -
armosi nostaa sieluni siivilleen.
Kuljen tulen läpi pää pystyssä, -
ja elämäsi virvoittaa henkeni.
Katson ristiin, jolla virheeni katoavat -
armosi kirkkauden valoon.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Sieluni löytää turvapaikan siipiesi suojassa.
Rakastan Sinua ikuisesti ja laulan Sinulle ainiaan.
Kun maailma luhistuu, -
toivoni on yhä kiinni lupauksessasi.
Kun rohkeuteni valuu tyhjiin, -
löytäköön sydämeni voiman läsnäolostasi.
Kuljen tulen läpi pää pystyssä, -
ja elämäsi virvoittaa henkeni.
Katson ristiin, jolla virheeni katoavat -
armosi kirkkauden valoon.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Sieluni löytää turvapaikan siipiesi suojassa.
Rakastan Sinua ikuisesti ja laulan Sinulle ainiaan.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Sieluni löytää turvapaikan siipiesi suojassa.
Rakastan Sinua ikuisesti ja laulan Sinulle ainiaan.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Sieluni löytää turvapaikan siipiesi suojassa.
Rakastan Sinua ikuisesti ja laulan Sinulle ainiaan.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Sieluni löytää turvapaikan siipiesi suojassa.
Rakastan Sinua ikuisesti ja laulan Sinulle ainiaan.
Uskomme, että Jeesus, Voittaja, auttaa meitä elämään voitokkaasti -
niin, että täytämme Jumalan tehtävän ja nousemme ylösnousemususkossa.
"OLEMME NUORIA JA VAPAITA" -DEBYYTTIALBUMI
Tee työtä minussa, tee työtä minussa, tee työtä sydämessäni ikuisesti...
BRIAN HOUSTONIN KIRJA JA HILLSONGIN UUSI CD -
YHTEISHINTAAN RAJOITETUN AJAN.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
Ihmeellinen rakkautesi täyttää sydämeni, ja laulan...
ERIKOISVIERAINA...
Colour 2014: Rauhan, valon ja rakkauden vallankumous
Historian suurin rakkaustarina
Kiitos, että katsoit ohjelmaa. Se merkitsee minulle paljon.
Jos twiittaat minulle, luen viestisi.
Minusta on kiva saada palautetta tv-ohjelmistani.
Siunausta ja mahtavaa viikkoa!
Suomennos: Anni Lähteenmäki